Škola: Osnovna škola Lapad

Razredni odijel: 8.

Datum: 21. 11. 2017.

Školska godina: 2017./2018.

Učitelj/Nastavnik: Martina Glučina

Priprema za nastavni sat:

**Svijet nakon Prvog svjetskog rata:**

**analiza izvora i kritičko mišljenje**

Nastavna cjelina/tema: Versajski poredak

Nastavna jedinica: Svijet nakon Prvog svjetskog rata

Tip sata: ponavljanje

# **I. CILJ NASTAVNE JEDINICE**

Učenici će na temelju kritičke analize izvora objasniti kako su odluke mirovne konferencije u Versaillesu odjeknule u tadašnjoj javnosti te kako i zašto povjesničari različito tumače povijesne događaje.

# **II. ISHODI UČENJA (znanja, vještine, stavovi i vrijednosti)**

|  |
| --- |
| Učenici će moći:   1. izdvojiti činjenice od mišljenja uspoređujući priložene pisane povijesne izvore 2. odrediti politički stav autora karikature o prilikama nakon Versajskog mirovnog ugovora. 3. izdvojiti barem dva opća obilježja karikature kao povijesnog izvora. 4. postaviti istraživačka pitanja o izvorima koje su koristili (vrijeme, mjesto i okolnosti nastanka izvora, o autoru i njegovim perspektivama i namjerama) sa svrhom razvijanja kritičkog mišljenja 5. prepričati ishod versajske mirovne konferencije i njene interpretacije uzimajući u obzir kontekst vremena u kojem su nastali priloženi povijesni izvori 6. prosuditi zašto se povijesni događaji mogu prikazivati i tumačiti na različite načine, navodeći barem dva razloga koji proizlaze iz analize odabranih pisanih i slikovnih izvora 7. izraditi kratki strukturirani rad na temu versajske mirovne konferencije. |

**TAKSONOMSKA TABLICA (ishode koji pripadaju kognitivnom području treba svrstati u taksonomsku tablicu)**

|  |  |  |  |  |  |  |
| --- | --- | --- | --- | --- | --- | --- |
| **DIMENZIJA ZNANJA** | **DIMENZIJA KOGNITIVNIH PROCESA** | | | | | |
| **1. Zapamtiti** | **2. Razumjeti** | **3. Primijeniti** | **4. Analizirati** | **5. Vrednovati** | **6. Stvarati** |
| **A. ČINJENIČNO ZNANJE** |  |  | 1 |  |  |  |
| **B. KONCEPTUALNO ZNANJE** |  |  |  | 2, 3, |  |  |
| **C. PROCEDURALNO ZNANJE** |  |  | 4,5 |  | 6 |  |
| **D. METAKOGNITIVNO ZNANJE** |  |  |  |  |  | 7 |

**III. KORELACIJA (veze s drugim nastavnim predmetima)**

|  |
| --- |
| Hrvatski jezik – usmeno izražavanje  Geografija – međunarodne granice  GOO – ljudska prava  Knjižnično-informacijska pismenost – kritičko mišljenje |

**IV. LITERATURA**

|  |
| --- |
| **a) Za učenike (udžbenici, priručnici i drugi izvori znanja):**  1. Udžbenik za osmi razred  2. Povijesni atlas |
| **b) Za nastavnika (stručno-znanstvena, metodička, pedagoška, psihološka):**   1. Bleicken, J. 1990.  *Povijest svijeta: od početka do danas*.  Zagreb. 2. Bjelanović Dijanić, Ž. 2012*. Neke metode razvoja kritičkog mišljenja učenika po ERR sustavu.* Metotički ogledi. Zagreb. 3. Douglas, R. 1992. *Between the wars 1919-1939.: the cartoonistʼs vision*. New York. 4. DuRy van Beest Holle, G. 1978.  *Velika ilustrirana povijest svijeta*. svezak 15. Rijeka 5. Glasser, W. 1999. *Nastavnik u kvalitetnoj školi*. Zagreb 6. Goleman, D. 1995. *Emocionalna inteligencija*. Zagreb 7. Kyriacou, Chris. 2001. *Temeljna nastavna umijeća*. Zagreb 8. Koren, S. 2014. *Čemu nas uči povijest?*. Zagreb 9. Klooster, D. 2003. *Što je kritičko mišljenje?* Metodički ogledi: časopis za filozofiju. Zagreb. 10. MacMillan, M.2001*. Paris 1919.: six months that changed the world.* New York. 11. Marix, E. M, 2005. *Bitke Prvog svjetskog rata*. Split 12. Mombauer, A. 2014. *Uzroci Prvog svjetskog rata: kontroverze i konsenzus*. Zagreb. 13. Potrebica, F. 1985.  *Usvajanje povijesnih termina, pojmova i kategorija kao preduvjet stjecanja  povijesnih spoznaja.* Zagreb. 14. Sweeney, R. M. 2001. *Singing our way to victory: French cultral politicts and music during the Great War.* Middletown. 15. Stradling. R. 2003. *Multiperspektivnost u nastavi povijesti: priručnik za nastavnike*. Zagreb. 16. Stradling, R. 2003. *Nastava europske povijesti 20. stoljeća*. Zagreb 17. The Times. 1986. *Atlas svjetske povijesti*. Zagreb. 18. Trškan, D. 2005. *Provjera znanja i ocjenjivanje u nastavi povijesti*. Zagreb. |

# **V. PREGLED I STRUKTURA SADRŽAJA**

* *Činjenično znanje*:

Navesti najvažnije događaje koji su doveli do izbijanja Prvog svjetskog rata. Navesti zemlje sudionice rata i članice pojedinih vojnih saveza. Opisati tijek i kraj rata te njegove posljedice. Nabrojati sudionike mirovne konferencije u Versaillesu i objasniti ishod konferencije.

* *Konceptualno znanje*:

Smjestiti događaje Prvog svjetskog rata u vrijeme i prostor. Objasniti uzroke, povod i posljedice rata. Analizirati povijesne izvore te upoznati različite perspektive. Analizirati različite interpretacije povijesnih događaja.

* *Proceduralno znanje*:

Primijeniti proceduru za analizu izvora i interpretaciju podataka. Izdvojiti činjenice od mišljenja.

* *Metakognitivno znanje*:

Primijeniti stečena znanja u izradi kratkog preglednog rada.

|  |  |  |  |  |  |
| --- | --- | --- | --- | --- | --- |
| **STRUKTURA NASTAVNOG SATA (min.)**  **VI. RAZRADA NASTAVNOG SATA («SCENARIJ»)** | **OPIS NASTAVNIH AKTIVNOSTI** | **ISHODI** | **OBLICI**  **RADA** | **METODE UČENJA I POUČAVANJA** | **NASTAVNA SREDSTVA I POMAGALA** |
| Uvodni dio  (5 – 7 minuta)  Središnji dio  (30-35 minuta)  Završni dio  (5-7 minuta) | Predstavljam se učenicima i metodom razgovora započinjem sat. Učenici sudjeluju u odgovaranju na pitanja:  1. Što je prikazano na slici?  Predviđen odgovor: Mirovna konferencija u Versaillesu.  2. Kada se dogodila mirovna konferencija?  Predviđeni odgovor: 1918.-1919.  3. Prepoznajete li neke osobe na slici?  Predviđeni odgovor: Veliku četvoricu – W. Wilson, G. Clemenceau, L. George, V. Orlando.  4. Što su bili glavni događaji na konferenciji?  Predviđeni odgovor: Liga naroda i Mirovni ugovor s Njemačkom.  5. Prisjeti se Wilsonovih *Četrnaest točaka*. Za što se zalagao W. Wilson?  Predviđeni odgovor: Zalagao se za samoodređenje naroda, za ukidanje svih tajnih ugovora, za smanjenje naoružanja itd.  6. Koliko su odredbe mira s Njemačkom pratile Wilsonova načela?  Očekivani odgovor: U većini odredaba nisu pratile Wilsonova načela.  7. Navedi najvažnije odredbe mira s Njemačkom.  Očekivani odgovor: Njemačka je proglašena jedinim krivcem za rat, određene su velike ratne reparacije, drastično je smanjena njena vojska, ostala je bez kolonija i nekih teritorija (Alzac i Lorene, Saar, istočna Njemačka) i sl.  8. Što mislite koja je odredba bila najteže prihvaćena od strane Njemačke?  Očekivani odgovor: Njemačka kao jedini krivac za rat.  Najavljujem novu nastavnu jedinicu *Svijet nakon Prvog svjetskog rata*  s naglaskom propitivanja krivnje za rat.  Postavljam pitanje učenicima kojim nastojim pobuditi ineteres za temu: Što je povijesna činjenica?  Odgovor (uz pomoć učitelja): Pojedinačna neupitna izjava o prošloj zbilji na koju ne utječe čin opisivanja/interpretacije.  Nakon razgovora s učenicima postavljam pitanje: Koja je razlika između činjenice i mišljenja?  Odgovor (uz pomoć učitelja): Mišljenje je sud/zaključak o kome se ne mogu dati valjani dokazi ili što se ne može provjeriti. Činjenice su događaji koji se mogu provjeriti, oni se otkrivaju.  Potom postavljam ključno pitanje za temu na koje će učenici odgovoriti na kraju sata: **Zašto se isti događaji tumače na različite načine?**  Nakon razgovora objašnjavam učenicima kako je sat podijeljen na nekoliko dijelova. U prvom dijelu će pročitati odabrane tekstove i riješiti zadatke, u drugom dijelu će analizirati slikovne izvore uz pomoć obrasca za analizu, a u završnom dijelu će se reflektirati na ono što su radili i odgovoriti na ključno pitanje.  Potom učenicima postavljam pitanje o prirodi povijesne znanost: Što znači biti povjesničar? Kako povjesničar istražuje? Koja pitanja treba postaviti pri istraživanju? Tijekom razgovora ta pitanja mogu pratiti na Powerpoint prezentaciji.  Učenicima dijelim priređene povijesne tekstove suvremenih povjesničara i tumačim prvi zadatak o pitanju krivnje za izbijanje Prvog svjetskog rata. U tekstovima trebaju razlučiti činjenice od mišljenja (izravno ili neizravno izrečene) odnosno pocrtati ih te odredit kojoj vrsti izvora tekstovi pripadaju (primarni ili sekundarni).  Nakon obavljenog zadatka zajedno komentiramo njihov odabir koji će zbog preglednosti biti prikazan u tablici (na jednoj strani činjenice, a na drugoj mišljenje). Učenike ću potaknuti na razmišljanje pitanjem: Zašto se razlikuju tumačenja povjesničara o krivnji za rat? Što sve može utjecati na njihovo mišljenje?    U drugom dijelu sata učenicima dajem upute za idući zadatak: analiza slikovnih izvora (karikatura) koji prikazuju kako su odredbe mira odjeknule u tadašnjoj javnosti. Pri analizi trebaju razlučiti činjenice od mišljenja (izravno ili neizravno izrečene) te odrediti kojoj vrsti izvora pripada karikatura (primarni ili sekundarni).  Učenicima dijelim papire sa zadatkom i slikom/karikaturom: *Mir i buduće topovsko meso.* U zadatku trebaju primijeniti proceduru analize slikovnog izvora i interpretacije izvora. Pri tome će im pomoći zadanom obrazac s pitanjima. Nakon obavljenog zadatka zajedno komentiramo rezultate njihovog rada. Učenici uspoređuju svoje rezultate s rezultatima drugih i prate na Powerpoint prezentaciji.  Nakon toga, učenici će vidjeti još neke karikatura koje se odnose na mirovnu konferenciju. Pokušat će protumačiti stav/mišljenje autora kroz likovni prikaz i pogoditi iz koje države dolazi. Postavljam pitanja: Možete li izdvojiti stav autora? Koliko je autor kritičan prema događajima? Iz koje perspektive istupa? Što želi poručiti?  U završnom dijelu sata ponovno postavljam ključno pitanje učenicima s početka sata te pitanja kojima provjeravam ostvarenost postavljenih ishoda: **Zašto se isti događaji tumače na različite načine?** Nakon kratke diskusije postavljam pitanja za ponavljanje:  1. Što su primarni izvori?  2. Što su sekundarni izvori?  3. Koja su obilježja karikature kao povijesnog izvora?  4. Koliko su karikature pouzdan povijesni izvor?  5. Kako kritički vrednovati povijesne izvore?  6. Može li se povijest zloupotrijebiti? Navedite neki primjer.  7. Zašto je kritičko mišljenje važno za svakodnevni život? Navedite primjere kojima možete potkrijepiti važnost kritičkog mišljenja.  Učenici će iznijeti svoju refleksiju na ono što su radili na satu, te izdvojiti bitno i donijeti zaključak zašto je važno poticati na kritičko mišljenje. Na kraju sata potičem učenike na promišljanje na koje se sve načine može iznijeti kritičko mišljenje i dajem upute za rad kod kuće.  Za domaću zadaću učenici će dobiti zadatak s uputama kako napisati kratki strukturirani rad na temu Versajski mir. | 1, 4, 5  6    2, 3, 4, 5  6  6  7 | Fontalni,  individualni rad  Frontalni, individualni rad  Fontalni, individualni rad  Rad u paru  Fontalni i individualni rad  Rad u paru  Fontalni, individualni rad  Individualni rad | Metoda razgovora  Metoda usmenog izlaganja  Demonstracija, razgovor  Metoda usmenog izlaganja, razgovor, demonstracija  Razgovor, demonstracija  Čitanje, analiza teksta, rješavanje zadataka  Razgovor  Metoda usmenog izlaganja, demonstracija, razgovor  Analiza slike, rješavanje zadataka, razgovor, demonstracija  Demonstracija, usmeno izlaganje, analiza slika, razgovor  Razgovor  Razgovor  Pisanje | Projekcijsko platno, računalo, projektor  Projekcijsko platno, računalo, projektor  Projekcijsko platno, računalo, projektor  Listići s tekstovima, zadatci  Projekcijsko platno, računalo, projektor  Listići s karikaturom i zadatcima  Projekcijsko platno, računalo, projektor  Listić s uputama za pisanje rada |

**VII. PLAN PLOČE I OSTALI PRILOZI**

Nema plana ploče

Prilozi:

1. Odabrani povijesni tekstovi.

2. Zadatci za odvajanje činjenica od mišljenja

3. Karikatura: *Mir i buduće topovsko meso.*

4. Zadatci i upute za analizu karikature

5. Upute za pisanje kratkog strukturiranog rada

**Prilog 1.** Mišljenja povjesničara o krivnji za izbijanje Prvog svjetskog rata[[1]](#footnote-1)

|  |
| --- |
| Nijedna država ne zaslužuje snositi svu odgovornost za izbijanje rata, ali meni se čini da to Njemačka najviše zaslužuje. Ona je u srpnju 1914. u svakom trenutku imala moćda zaustavi strmoglavljivanje u katastrofu –mogla je povući carte blanche kojom je Austriji dala podršku za invaziju Srbije.  Max Hasting, vojni povjesničar |
| Srbija snosi najveću odgovornost za izbijanje Prvog svjetskog rata. Srpski nacionalizam i ekspanzionizam su bili duboko remetilačkesile, a srpska potpora teroristima Crne ruke bila je iznimno neodgovorna. Austro-Ugarska je snosila tek nešto manju odgovornost za svoju paničnu i pretjeranu reakciju na ubojstvo prestolonasljednika.  Richard Evans, Sveučilište u Cambridgeu |
| Puno prije izbijanja neprijateljstava prusko-njemačka konzervativna elita bila je uvjerena da bi europski rat pomogao ostvarivanju njemačkih kolonijalnih ambicija te vojnog i političkog prestiža u svijetu. No, odluka da se ide u rat zbog relativno minorne međunarodne krize kao što je Sarajevski atentat proizašla je iz kobne smjese pogrešnih političkih procjena, straha od gubitka reputacije te tvrdoglavog stava prema preuzetim obvezama na svim stranama veoma složenog sustava vojnih i političkih saveza europskih država.  Gerhard Hirschfeld, Sveučilište u Stuttgartu |
| Nekolicina ratobornih vođa iz političkih i vojnih vrhova Austro-Ugarske, Njemačke i Rusije prouzročila je Prvi svjetski rat. […] Austro-ugarski jastrebovi u vojsci –glavni krivci za sukob –vidjeli su sarajevski atentat na prestolonasljednika Franju Ferdinanda i njegovu ženu koji su počinili bosanski Srbi kao izgovor za osvajanje i uništavanje Srbije, nestabilnog susjeda koji se želio proširiti van svojih granica na austro-ugarski teritorij. Srbija, iscrpljena balkanskim ratovima 1912.-13. […] nije željela rat u 1914. godini. Širi europski rat uslijedio je zato što su njemačke političke i vojne vođe huškale Srbiju, njemačkog saveznika, da napadne Srbiju. To je uznemirilo Rusiju, saveznicu Srbije, koja je proglasila ratno stanje prije nego što su u potpunosti iscrpljene sve opcije za mirno rješenje. Uplašena tim činom, Njemačka je preventivno objavila rat Rusiji, kao i ruskoj saveznici Francuskoj, te započela brutalnu invaziju, dijelom preko Belgije. To je uvuklo u rat Veliku Britaniju koja je bila braniteljica belgijske neutralnosti i saveznica Francuske.  Heather Jones, London School of Economics |

**Prilog 2.** Zadatak za izdvajanje činjenica od mišljenja/interpretacija.

**Zadatak:** Pažljivo pročitaj priložene tekstove i u njima pocrtaj tražene podatke (činjenice i mišljenje). Razvrstaj podatke u tablicu – posebno one koji se odnose na povijesne činjenice (događaje), a posebno one koji izražavaju autorovo mišljenje o pitanju odgovornosti/krivnje za rat, odnosno uzrocima izbijanja Prvog svjetskog rata.

|  |  |
| --- | --- |
| Činjenice (izravno ili neizravno izrečene) | Mišljenje/interpretacije |
|  |  |

**Prilog 3.** Zadatak za analizu karikature.

|  |
| --- |
| **1. korak**: Označi jednom bojom ili zaokruži što vidiš na slici i obrati pozornost na detalje (npr. naslov na vrhu, četiri muške osobe, dijete, papir na podu, rečenica na dnu papira i sl.).  **2. korak**: Napiši što misliš da simboliziraju likovi, rečenice i ostali detalji koje si odabrao/la.  **3. korak**: Pročitaj podatke o autoru i izvoru te jednom bojom podcrtaj one informacije koje označavaju njegovu prirodu, podrijetlo i svrhu.  **4. korak**: Napiši značenje tih podataka i procijeni po tome koliko je izvor pouzdan za povjesničare.  **5. korak**: Poveži informacije iz izvora s onim što znaš.: Što se iz izvora može zaključiti o britanskom javnom mnijenju o odredbama Versajskog mira? |

**Dodatna pojašnjenjenja:**

***Obilježja karikature su sljedeća:***

* *oslanja se na humor, ironiju, iskrivljavanje fizičkog izgleda, pretjerivanje uz često korištenje simbola i stereotipa*
* *često je kombinacija humora i političkog mišljenja, čiji prvenstveni cilj nije iznošenje činjenica već stavova autora*

***Kako se pristupa analizi karikature?***

* *ne prikazuje uravnotežen pogled ili različita gledišta o temi, već prikazuje pristran pogled autora na tu problematiku oslanja se na to da čitatelj poznaje temu te su komentari karikaturista britki i kratki*

**Prilog 4.** Karikatura *Mir i buduće topovsko meso[[2]](#footnote-2)*

**

* William Henry Dyson (3. rujna 1880 - 21 siječanj 1938) bio je australski ilustrator i politički karikaturist. Svoju uspješnu karijeru nastavio je u Londonu radeći u nekoliko novinskih listova. Najduže se zadržao u radničkim novinama „Daily Harold“. Od 1915. bio je kao ratni umjetnik sa australskim vojnicima na zapadnom frontu gdje je ranjen dva puta. Svoj najpoznatiji crtež „Mir i buduće topovsko meso“ objavio je u „Daily Harold“ 13. svibnja 1919.

**Prilog 5.** Upute za pisanje kratkog strukturiranog rada

**Zadatak za rad kod kuće:**

Primijeni svoje znanje iz prethodnih nastavnih jedinica tako što ćeš objasniti, odnosno opisati odnose u svijetu uspostavljene nakon Prvog svjetskog rata. Tvoj rad treba imati najviše 200 riječi.

**Naslov:** Mirovna konferencija u Versaillesu i njene posljedice

|  |
| --- |
| UVODNI DIO:  U nekoliko rečenica ukratko objasni što je tema tvojeg rada, npr.   * *U ovom radu objasnit ću događaje na mirovnoj konferenciji u Versaillesu i njene posljedice.* * *U ovom radu objasnit ću odnose u svijetu nakon Prvog svjetskog rata.* * *Svijet poslije Prvoga svjetskog rata bio je uređen mirovnim ugovorima u Versaillesu.* * *U ovom tekstu objasnit ću koja su obilježja versajskog poretka, a u zaključku ponuditi vlastito mišljenje.* |
| GLAVNI DIO:  Ovo je najduži dio tvojeg rada. Ovdje trebaš objasniti glavna obilježja mirovne konferencije u Versaillesu i njene posljedice, npr. opisati odnosi među glavnim akterima pregovora(„velika četvorica“), usporediti Wilsonovih *Četrnaest točaka* i odredbi mira s Njemačkom, opisati međunarodne odnose nakon versajske konferencije i nastanak versajskog poretka.  Pazi da tekst bude pregledan. Podijeli ga u 2-3 odlomka, po uzoru na tekstove u udžbeniku. |
| ZAKLJUČAK:  Zaključak ne treba biti predugačak. Nemoj ponavljati ono što si već napisao/ la u prethodnom dijelu teksta. Ovdje trebaš dati svoje mišljenje, ali i potkrijepiti ga argumentima, npr.   * *Smatram da je mirovna konferencija u Versaillesu dobro uredila prilike u poslijeratnom svijetu jer je…* * *Smatram da versajski mirovni ugovori nisu bili temelj za stabilan mir jer…* * *Iako su mirovni ugovori uglavnom bili pošteni, nisu uspjeli očuvati trajni mir jer… i sl.*   Pazi na urednost i svrhu rada. Na kraju napiši koje si izvore koristio/la za svoj rad. |

1. # World War One: 10 interpretations of who started WW1.

   # Dostupno na: <http://www.bbc.com/news/magazine-26048324> (pristupljeno 16. 11. 2017.)

   [↑](#footnote-ref-1)
2. Dyson, Will. Peace and future cannon fodder. London. Dailly Herald. (13. May 1919.). Slika je zaštićena autorskim pravom te se može koristiti za nekomercijalne svrhe.

   Dostupno na: <https://ibhistorye.wikispaces.com/Cartoon+Analysis>, i <https://en.wikipedia.org/wiki/Will_Dyson> (pristupljeno 16. 11. 2017.) [↑](#footnote-ref-2)